KINNITATUD
							Toetuse väejuhatuse ülema 15.05.2025  
							käskkirjaga nr 826 

KATTESUITSUKÜÜNAL NST

1.	Kasutamine ja tööpõhimõte
1.1.	Kattesuitsuküünal NST (vt pilt 1) on suitsuküünal, mida tavaliselt kasutatakse suitsukatte tekitamiseks või sidevahendina asukoha märkimiseks. Kaitsesplindi tööpõhimõte on sarnane teiste Eestis kasutatavate kaitse/ründe/suitsu granaatidega.

Pilt 1. Kattesuitsuküünal NST

1.2.	Küünla kasutamiseks tuleb see asetada stabiilsele pinnale püsti asendis. Küünla aktiveerimiseks tuleb eemaldada kaitsesplint, mis fikseerib päästikuhoova. Kaitsesplindi eemaldamiseks tuleb seda keerata päripäeva, kuni kaitsesplindi juhtvarda otas olev pulk liigub juhtkanaliga kohakuti ning järgnevalt on võimalik kaitsesplint välja tõmmata. Küünal aktiveerub viitega (kaks sekundit) peale kaitsesplindi eemaldamist ning põleb 300 sekundit. Küünla kesta võib käsitleda alles peale 10 minuti möödumist.

2.	Kõrvalnähud kasutamisel
2.1.	Kontakt nahaga: Suits ei ole klassifitseeritud kui kantserogeenide tekitaja.
2.2.	Kontakt silmadega: Suits võib ärritada silmi, põhjustades punetust ja eritisi. 
2.3.	Sisse hingamisel võib ärritada nina, kõri, ülemisi hingamisteid.
2.4.	Suitsu ja pürotehnilise segu sattumine seedetrakti ja kopsudesse võib põhjustada peavalu, vererõhu langust, nõrkust, iiveldust, ja oksendamist.

3.	Esmaabi
3.1.	Kontakt nahaga:  Pese kokku puutunud koht seebi ja veega. Eemalda saastunud riided ja pese  need enne uuesti kandmist.
3.2.	Kontakt silmadega: Kandes kontaktläätsesid eemalda need kiiresti. Pese silmad voolava vee all vähemalt 10 minutit. Pöördu viivitamatult struktuuriüksuse meditsiinitöötaja vastuvõtule.
3.3.	Sisse hingamisel: Liigu kiiresti värske õhu kätte. Pöördu viivitamatult struktuuriüksuse meditsiinitöötaja vastuvõtule. 
3.4.	Suitsu ja pürotehnilise segu sattumisel seedetrakti: Joo palju vett, proovi kutsuda esile oksendamist, pöördu viivitamatult meditsiiniteenistuse punkti. Kunagi ära jooda ega proovi oksendamist esile kutsuda teadvuseta kannatanul.

4.	Ohutus ja transport
4.1.	Granaati transporditakse tehase pakendis. Käsitlemisel kantakse isikukaitsevahendeid. Siseruumides kasutamine ilma gaasimaskita keelatud. Tõrke esinemisel tuleb oodata ohutus kauguses 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transpordi harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse.
4.2.	Isesüttimise oht on temperatuuridel üle 150 C. Kustutamiseks võib kasutada pulber-, vaht-, süsinikdioksiid- ja veekustutit. Veejoa suunamine otse granaadile on keelatud. Kanda kaitsevarustust. Suurema põlengu korral tuleb ala inimestest evakueerida.